ইস্ট-ওয়েস্ট মেট্রো সুড়ঙ্গ
ইস্ট-ওয়েস্ট মেট্রো সুড়ঙ্গ ভারতের পশ্চিমবঙ্গ রাজ্যের কলকাতা মেট্রোর এক অন্তর্জলি সুড়ঙ্গ (যে সুড়ঙ্গ কোনো জলরাশির নিচ দিয়ে যায়)। এটি হুগলি নদীর নিচ দিয়ে এই সুড়ঙ্গ নির্মিত হয়েছে। এটি ভারতের বৃহত্তম অন্তর্জলি সুড়ঙ্গ এবং দ্রুতগামী গণপরিবহন ব্যবস্থার জন্য এটি তৈরি করা হয়েছে। ১৯৩১ খ্রিস্টাব্দে নির্মিত সিইএসসি সুড়ঙ্গের পর এটি হচ্ছে হুগলি নদীর নিচ দিয়ে যাওয়া দ্বিতীয় সুড়ঙ্গ। এর দৈর্ঘ্য ১০.৮ কিলোমিটার (৬.৭ মাইল) ও প্রস্থ ৫.৫ মিটার (১৮ ফুট ১ ইঞ্চি) এবং এর ৫২০ মি (১,৭০৬ ফু ০ ইঞ্চি) অংশ হুগলি নদীর নিচ দিয়ে গমন করে। এই সুড়ঙ্গের ছাদ ভূপৃষ্ঠ থেকে ৩০ মিটার (৯৮ ফুট ৫ ইঞ্চি) নিচে অবস্থিত। ২০২১ সালে সম্পন্ন হওয়া এই মেট্রো সুড়ঙ্গ ৬ মার্চ ২০২৪-এ উদ্বোধন করা হয়েছিল। এই সুড়ঙ্গটি কলকাতা মেট্রো লাইন ২-এর অংশ, যার মালিক কলকাতা মেট্রো রেল কর্পোরেশন।